
Diverses entitats i persones han patit durant anys la impunitat de grups de caps rapats al Vallès 0 riental i 0 ccidental. La guàrdia civil i la policia nacional no han actuat. Q uan ho fan apallissen a les víctimes i protegeixen els agressors. 


Nova operació contra anarquistes de Barcelona 


1PUNITAT FEIXISTA I POLICIAL 


Sis detencions sota Llei Antiterrorista a diferents barris de Barcelona Atacs feixistes a Castellar del Vallès 

Pl ™ er d . e Susanratouís "'ÍSSSSSSir 


Barcelona.- Entre les 4 de la matinada i dos 
quarts de 9 del matí del dimarts 16 de 
setembre, diverses dotacions de la guàrdia 
civil van procedir a assaltar els habitatges de 
sis persones a diversos barris de Barcelona. 
Agents encaputxats i armats van entrar als 
domicilis, treient aquestes persones del llit i 
enduent-se-les emmanillades sota acusa¬ 
cions de terrorisme. 

A primera hora del matí des de fonts de la 
Delegació del Govern s'informava als mit¬ 
jans de comunicació d'una operació antiter¬ 
rorista contra grups anarquistes. A migdia la 
Delegada, Susanna Bouis compareixia amb 
una gran posada en escena on s'exposava 3 
suposades armes de foc (d'aspecte similar a 
unes relíquies bandoleres del segle XIX), i tot 
tipus d'elements relacionables amb ideolo¬ 
gia anarquista. Llibres, revistes, fanzines i 
publicacions sobre el moviment anarquista i 


OkUPACIÓ I CENTRES SOCIALS 


la seva història, així com de la lluita dels 
maquis durant la guerra civil. Entre les 
suposades armes també hi havia uns cintur¬ 
ons de cartutxos que es poden trobar a qual¬ 
sevol botiga de roba de "moda radical” de 
Barcelona. La resta estava composada per 
piles, mòbils, dos atrotinats ordinadors, 
material d'oficina i estris que es poden tro¬ 
bar a qualsevol casa o despatx. 

Les persones detingudes van ser traslladades 
a dependències de la Guàrdia Civil, però no 
van informar ni a familiars ni amics ni als 
seus advocats del seu estat, abusant així de 
la impunitat que dóna l'aplicació de la Llei 
Antiterrorista, Desenes de persones van par¬ 
ticipar d'una concentració de suport als i les 
detingudes que tingué lloc el dimarts al 
vespre a la rambla de Canaletes. L'operació 
continua oberta. 

1 Finalitza 


La Guàrdia Civil 
desvia l'atenció de 
l'opinió pública 

Barcelona.- L'operació de la Benemèrita ha 
arribat a poques hores de l'escàndol públic 
per les càrregues i la violència exercida per 
aquest cos armat en contra dels i les ciu¬ 
tadanes de Castellar del Vallès, i quan s'exigia 
la depuració de responsabilitats i la investi¬ 
gació de la connivència dels agents del cos 
amb certs membres de grups d'ultradreta del 
Vallès. Una actuació curiosament emmarca¬ 
da en aquest context. Contra-lnfos 16/ 9/ 03 


Castellar/ Vallès Occidental.- Durant tot l'any 
s'han anat produint vàries agressions a 
Castellar per part d'un grup de skins organ¬ 
itzat que va acabar el passat pont amb varis 
ferits i una posterior càrrega policial per part 
de la Guàrdia Civil. El passat Ude setembre, 
en el marc d'un concert reivindicatiu, un grup 
d'uns 60 skins va llançar ampolles i pedres 
contra els assistents, causant varis contusion¬ 
ats. L'endemà, en les mateixes festes, el grup 
va aparèixer al ball popular duent a terme 
més agressions. Veïns van trucar als cossos 
policials i aquests van agredir a un jove que 
intentava defensar-se de les agressions. 

Tot plegat va provocar que la gent del poble i 
elsorganitzadorsdel concert de dissabte,fes¬ 
sin una crida a la solidaritat per tal d'evitar 
que es repetissin les agressions. El concert va 


desenvolupar-se amb total normalitat, però a 
la fi d'aquest, els skins es van dirigir a una festa 
techno organitzada en un altre local. La gent 
del concert es va dirigir a la festa i es va tro¬ 
bar amb un cordó policial que protegia l'en¬ 
trada on eren els skins cridant consignes feix¬ 
istes. A partir d'aquí, la Guàrdia Civil va iniciar 
una brutal càrrega policial, disparant pilotes 
de goma i utilitzant gasos lacrimògens, dis¬ 
persant i ferint a varis veïns; un d'ells atacat 
per un gos de la Policia Municipal. Posterior¬ 
ment a lescàrregues, diferentstestimonis van 
presenciar com els agents parlaven amb total 
normalitat amb el grup . Diumenge es va pro¬ 
duir una concentració veïnal espontània 
davant l'Ajuntament, de rebuig tant als atacs 
com a l'actuació policial. S'ha constituït una 
Plataforma de Veïns i Veïnes per tal d'aturar, 


investigar i fer front a les actuacions feixistes; 
convocant una cassolada el dimarts ]6 a la nit. 
Cal destacar que el grup de nazis organitzats, 
es relaciona amb la xarxa política feixista 
Moviment Social Republicà, que a les dar¬ 
reres eleccions municipals de Sabadell va 
aconseguir 392 vots, presentant com a candi¬ 
dat a l'alcaldia J.M onpín. A les mateixes llistes 
hi figurava T.Tomei, acusat d'agressió amb còc¬ 
tels molotov contra l'Ateneu Popular Insur¬ 
recte, Aquest grup ha realitzat en els darrers 
cinc anys vàries agressiónsa tota la comarca i 
els veïns de Castellar ja havien interposat 
denúncies l'octubre del 2001 El Secretari 
General de I'MSRa Catalunya ésjoan Antoni 
Llopart, gerent de les edicions feixistes Nova 
República i propietari de la llibreria Kalki a 
Barcelona. Contra-lnfos 16/ 9/ 03 


El pantà d'Itoitz una llarga resistència 


EL TERMINI PER A ABANDONAR ARTOZKI I MUNIAIN 


Aplaçats sense nova data 

Es suspenen els desallotjaments 
de les cases La Calma i La Karraka 

Barcelona.- El passat dimecres ]0 de setembre i el divendres 32 de setem¬ 
bre estaven previstos segons autos judicials els desallotjaments de les 
cases La Calma i La Karraka, respectivament. El dimecres, una quarantena 
de persones varen esperar concentrades davant de l'edifici de La Calma, al 
carrer M ilà i Fontanals, fins a migdia, quan es va conèixer la suspensió judi¬ 
cial de l'actuació. El divendres davant de La Karraka també es van produir 
uns fets similars, quan una vintena de persones varen esperar durant més 
de 3 hores fins que es va conèixer la decisió judicial de suspendre l'assalt 
policial a petició de la pròpia Jefatura Superior de Policia, que va al·legaria 
manca d'efectius per realitzar el desallotjament. Contra-lnfos 36/ 9/ 03 


Veïns i amics dels pobles decideixen resistir a l'avanç de les excavadores 


Artozki/ Nafarroa.- El ]5 de setembre començava 
la segona fase de desallotjaments i demolicions 
de pobles afectats pel pantà d' Itoiz. Aquesta 
vegada els condemnats a mort són Artozki i 
Muniain. Es preveu que les màquines acabaran 
amb aquest enclavament, potser l'últim habitat 
encara a les valls de l'Irat i i Urrobi. Convertiran 
segles de vida en un solar, com va ocórrer abans 
a Itoitz o a la part baixa de Nagore. Dos pobles 
que igual que els derrocats anteriorment són el 
reflex d'unes formes de vida ancestrals basades 
en el respecte a la natura, única raó de la seva 
existència. La destrucció d'aquests pobles i l'al¬ 
ternativa que el poder planteja són un clar exem¬ 


ple del model de desenvolupament que ens 
volen imposar. Però va ser el foc el qual es va 
avançar a les excavadores. A primera hora del dil¬ 
luns els veïns i amics que han decidit no acatar 
l'ordre que els obligava a abandonar les seves 
cases, van veure com dues columnes de fum sor¬ 
tien de dos de les cases del poble. Les flames es 
menjaven lentament les lletres que s'havien pin¬ 
tat en les seves parets: «Polítics i forals, pobres 
anormals; davant 1000 anys d'història, no sou 
sinó escòria». Pel que sembla, algú va decidir que 
era millor que se les mengés el foc abans que les 
tombés l'excavadora. Els veïns i veïnes afirmen 
també que en els últims dies ha estat nombrosa 


la presència d'uniformats per les muntanyes dels 
voltants, fins i tot amb les cares pintades, 
suposadament per a intentar descobrir si a 
Artozki s'estava organitzant una resistència tenaç, 
com la del «búnker» d'Itoitz. Van arribar els 
bombers per a sufocar les flames, mànega en mà, 
des de la teulada, la Guàrdia Civil va seguir iden¬ 
tificant als veïns i tractant de descobrir qui va 
encendre el foc. « 4 N 0 ha visto usted nada? jPerò 
si vive en la casa de al lado!», es queixava l'uni¬ 
format. Ningú els va ajudar. AL contrari, un veí 
mostrava la seva indignació: «Com si no hagués 
aquí major delicte que aquest...» El col·lectiu 
Solidari@s amb Itoitz ha llançat una crida a acud¬ 


ir a Artozki per a impedir la demolició i, en gen¬ 
eral, plantar cara al model de desenvolupament 
que s'amaga darrera del projecte d'Itoitz. «Volem 
salvar el riu Irati perquè mai estigui quiet. Volem 
pobles i rius vius, i no mòmies i esquelets, N 0 ens 
ho poden prendre. Ens pertany». En solidaritat 
amb totes les persones afectades per les preses, i 
especialment amb els veïns i veïnes d'Artozki, el 
mateix dilluns 35 es va realitzar una concentració 
a Saragossa, protestant contra el Pla Hidrològic 
Nacional. Per més informació: 
http:/ / euskalherria.indymedia.org 

Els fets de la Vaga General del 20-J 


Els actes de la Diada de l'O nze de setem bre 


La marxa recorre el centre de València 

M anifestació en favor dels 
detinguts del Teatre Princesa 

València.- Dissabte 13 de setembre i dins les jornades de solidaritat amb el judici pels 
detinguts del teatre okupat de València, que van començar el dia 4 d'aquest mes, va tenir 
lloc una manifestació dins un ambient reivindicatiu i tens que la prensa no ha dubtat en 
criminalizar. Unes 300 persones van sortir al carrer amb una furgoneta músical que donava 
color a la mobilització. La pancarta de capcelera exclamava "ni susjuicios, ni suscàrceles, ni 
su prensa, nos podran parar. Seguiremos okupando". Aquest ambient festiu contrastava amb 
l'impressionant desplegament policial que envoltava la marxa. Tots els carrers adjacents per 
on passava la manifestació estaven apestats de policies i en diversos moments de la marxa 
formaven un cordó impedint el pas, això provocava moments de tensió entre la gent, però 
només eren provocacions, ja que deseguida deixaven que la marxa continues pels carrers. 
Van haver-hi diverses identificacions i alguna retenció dels acitivistes que, tot i el fort 
desplegament policial en diferents punts van poder realitzar algunes accions com: tallar el 
carrer Paz amb unes valies i desplegar una pancarta en la que es llegia: "vuestra democràcia 
apesta", davant de les valies es van col·locar tres wàters plens de merda,o tirar potsde pin¬ 
tura negra a una de les sucursals de la Caja de Ahorros del Mediterràneo (CAM), pintar 
siluetes al terra denunciant els casos de Centres Socials desallotjats a València, es podien 
observar enganxines gegants de 'Se Vende' als vidres de bancs i immobiliàries. Finalment a 
la plaça Velluters, al costat del Teatre Princesa i el mercat central, es va llegir el comunicat 
que donava per acabada la manifestació, http:/ / www.lahaine.org +Contra-lnfos 16/ 9/ 03 


Protestes davant la cim era de l'Omc 


Un camperol es suicida a Cancún 
durant lacimerade I'Omc 

Cancún/ Mèxic.- Lee Kyung Hae, granger i sindicalista coreà, havia iniciat les seves protestes 
contra l'Organització Mundial del Comerç el febrer del 2003amb una acampada i vaga de 
fam davant la seu de l'organització a Ginebra. El 10 de setembre es suïcidava a Cancún; 
paral·lelament a la Cimera fracassada en què estractaven les temàtiques d'agricultura, trans- 
gènics i energia; temàtiques bàsiques en projectes d'abast continental com l'ALCA. 

"El meu missatge va a tots els ciutadans per dir-los que els éssers humans estan en una 
situació de perill degut a la falta de control sobre les corporacions multinacionals i un petit 
nombre de membres de I'OMC que ens du a una globalització inhumana, anti-ambiental, 
assassina i no democràtica. S'ha d'aturar immediatament, perquè sinó, la lògica falsa del 
neoliberalisme matarà la diversitat global en l'agricultura i seria un desastre per tota la 
humanitat". Fragment de l'octaveta que el camperol va repartir a Cancún. 

Barcelona Indymedia +Contra-lnfos 16/ 09/ 03 


Bicicletada contra I'Omc a Barcelona 

Barcelona.- La bicicletada-cercavila contra I'Omc a Barcelona va transcórrer sota la mira¬ 
da d'un impresionant desplegament policial que comptava amb furgonetes d'antiavalots a 
tots els carrers adjacents i sis mes situades darrera de la manifestació. A la marxa hi havia 
unes 200 persones, encapçalades per 4 tractors i dues pancartes contra l'O M C, la primera 
parada que es va fer va ser davant de la seu de Ramaderia i Pesca de la Generalitat on es 
va llegir un manifest, desprès es vacontinuar amb la idea d'arribar al M c Donald's de Portal 
de l'Àngel però va ser impossible ja que allà hi havia un fort dispositiu policial. Així que 
per acabar es va llegir un manifest i es va fer una performance denunciant I'OMC i el sis¬ 
tema capitalista, finalment es va repartit pa artesà amb tomàquet. Contra-lnfos 16/ 9/ 03 


El suport als i les preses polítiques present a la Diada 

Els actes de l'Onze de Setembre 
rebutgen les propostes d'Estatut 

Manifestacions a Barcelona, Girona i Reus. Concentracions a d'altres localitats. 


Les acusacions queden vistes per sentència 

Primers judicis contra l'actuació 
policial durant el passat 20 de juny 

Les detencions es varen produir a la tarda, amb maltractes i amenaces 


Catalunya.- La jornada de vaga general 20-J 
del 2002 a Barcelona va acabar amb diversos 
detinguts i detingudes que ara encara roma¬ 
nen a l'espera d'una resolució judicial. Alguns 
d'aquests detinguts i detingudes van decidir 
presentar denúncies pels tractes rebuts per 
part d'agents de la Guàrdia Urbana de la ciu¬ 
tat i de la Policia Nacional. Cinc persones van 
presentar una denúncia penal col·lectiva a la 
que acusaven dels delictes de detenció 
il·legal, tortures, contra la integritat moral i 
lesions al president espanyol, al per llavors 
ministre de l'Interior Mariano Rajoy, a l-ex 
delegada del Gobern a Barcelona, Júlia gar- 
cia-Valdecasas, a l'alcalde de Barcelona Joan 
Clos i als cossos i forces de seguretat de l'es¬ 
tat. Dos d'ells, a més a més van presentar una 
altre denúncia específica contra la Guàrdia 
Urbana i la Policia Nacional pel delicte de 
lesions; ambdues van ser presentades al jut¬ 
jat n 2 31de Barcelona. 

El titular del Jutjat n 2 31 de Barcelona, tot i 
les proves i testimonis aportats pels denun¬ 
ciants, tot i les conseqüències polítiques 
que va produir la resposta en el carrer de la 
gent (entri elles la semiretirada del decret- 
llei), tot i les dimissions i acomiadaments 


El retorn de l'Operació Estany 


Banyoles/ El Pla de l'Estany.- El passat onze de 
Setembre el titular del Jutjat Central núm.lde 
l'Audiència Nacional, el magistrat Ruiz de 
Polanco, va acordar la reobertura de les dili¬ 
gències contra els 16 catalans que havien estat 
empresonats amb motiu de l'anomenada 
"Operació Estany” endegada per les policies 
espanyola i francesa i que buscaven suposada¬ 
ment la desarticulació d'una cèl·lula d'AI-Qai- 
da a Catalunya. Al final va resultar un mun¬ 
tatge policial per criminalitzar la població 
àrab que viu a Catalunya, en el marc global de 
criminalització de tot allò que tingui a veure 
amb l'islam, i les diligències judicials van ser 
arxivades. Ara s'han reobert. En relació a 


encoberts de ministres portaveus, tot i les 
sentències judicials en les quals es condem¬ 
na per manipulació i tergiversació informati¬ 
va a mitjans de comunicació públics, etc, ha 
decidit llevar tota responsabilitat criminal a 
Aznar, Rajoy, Valdecasas i Clos; ometre els 
delictes de detenció il·legal, tortures i con¬ 
tra la integritat moral; i rebaixar el de lesions 
de delicte a falta en la instrucció dels casos. 
A més, i com a conseqüència de tot això, el 
jutge, al considerar que els únics perpe¬ 
tradors dels delictes són els policies que van 
realitzar les detencions, i com aquests són 
diferents per a cada detingut, desglossa la 
denúncia col·lectiva en cinc denúncies, 
intentant així desvirtuar la força de la 
denúncia col·lectiva. 

Avui dia 16 de setembre pel matí es celebra¬ 
va I judici de faltes presentat per dos dels 
detinguts contra agents de la G.U. i la P.N. 
en el que es demanava 6 caps de setmana 
d'arrest, i en el que la defensoria ha demanat 
l'absolució, quedant el cas vist per sentèn¬ 
cia. Encara resten les altres denúncies contra 
diferents agents implicats en les detencions 
que es troben en fase d'instrucció penal. 

Contra-lnfos 16/ 9/ 03 


l'Operació Estany s'ha de dir que un informe 
elaborat per l'FBI per encàrrec de la policia 
espanyola ha "descobert" que dos dels bany- 
olins detinguts, i que van passar dos mesos en 
presó provisional, (Ali Kaouka i Djamel Bou- 
djelthia) haurien tingut ales seves mans 
algunes de les substàncies que permetrien 
fabricar "napalm casolà". No és que els 
trobessin napalm, sinó substàncies que poden 
servir per fabricar napalm. (Això torna a ser 
detergent i gasolina). 

Aquests dos banyolins a més del garrotxí 
Mohamed Nebbar i el barceloní Mohamed 
Tahraoui han estat citats a declarar a l'Au¬ 
diència Nacional per al proper 30 de setem- 


Catalunya,- La Diada de l'Onze de Setembre 
d'enguany ha estat marcada des de l'Esquerra 
Independentista per un clar rebuig a la via 
política de la instauració de nous estatuts 
d'autonomia. En un comunicat emès per la 
CEI (Coordinadorade l'Esquerra Independen¬ 
tista) s'afirma que "en el debat sobre la refor¬ 
ma de l'Estatut de la Comunitat Autònoma 
de Catalunya, alguns ens volen fer creure que 
entrem en la «segona transició», mentre 
altres diuen voler redefinir el nostre espai 
dins d'Espana" Tot plegat afirmen que és un 
engany, i que "els Països Catalans no neces¬ 
sitem més competències subordinades al 
poder de Madrid ni de París. Un nou Estatut 
que no qüestionés els pactes de la transició 
seria allargar la agonia que patim com a 
poble." També apunten cap una sortida 
política a l'actual context: "Els Països Cata¬ 
lans necessitem democràcia, és a dir, un nou 
marc jurídico-polític que ens permeti 
afro ntar amb garanties els reptes que el mó n 
actual ens imposa. Un nou marc jurídico- 
polític propi que parteixi del dret a l'autode¬ 
terminació, és a dir, del dret inalienable que 
tenim com a poble per decidir el nostre futur 
amb llibertat." Aquestes crítiques ipropostes 
es varen escoltar també als actes públics. 


bre del 2003. Amb aquestes declaracions 
potser s'aclariran d'alguna manera les acusa¬ 
cions que tornen a pesar sobre seu després 
que les diligències que van fer passar 16 per¬ 
sones 2 mesos a la presó fossin arxivades per 
manca de proves. 

Paral·lelament una altra de les persones que 
van ser acusades per l'Operació Estany, el sal- 
tenc Youb Saoudi, es troba en aquests mo¬ 
ments en presó per una petició del govern 
algerià de 1998 que el govern espanyol ha 
decidit donar curs en les darreres setmanes. 
Youb Saoudi, que havia sol·licitat asil a l'Estat 
espanyol pel fet d'haver estat perseguit per 
grups islamistes, haurà d'afrontar ara un procés 


La presència al carrer 

Al matí, diversos actes i ofrenes varen tenir 
lloc al Fossar de les Moreres i al monument 
de Rafael de Casanova. En aquest últim es 
varen reproduir durant tot el matí elsxiulets 
i crits durant diverses ofrenes de partits 
com el PP, PSC i CiU, així com a les del RCD 
Espanyol i alguns sindicats. A migdia des del 
Fossar va sortir una manifestació en suport a 
presos i preses polítiques en la que hi van 
participar diversos centenars de persones. A 
la tarda, com sempre des de la plaça 
Urquinaona sortia la manifestació unitària 
sota el lema "Amb els Estatuts no hi ha 
futur". Diversos milers de persones varen 
recórrer el passeig Lluis Companys fins 
arribar al passeig del Born, on es varen fer 
els actes i discursos de cloenda. 

Vigilància policial 

La presència de policia de paisà era acla¬ 
paradora. Fins i tot durant el cant d'Els 
Segadors al final de l'acte, un dels policies 
de paisà a peu d'escenari amb una samarreta 
negre amb l'epígref Independència i un estel 
vermell va seguir el cant amb el puny en alt. 
D'altres agents eren presents a la zona, fins i 
tot fent grabacions en vídeo de l'acte, 

d'extradició que podrà durar un any per acusa¬ 
cions de terrorisme. Tot plegat, tant la reober¬ 
tura com la tramitació del procés d'extradició 
han estat interpretats per fonts properes als 
acusats, com una represàlia de la justícia 
espanyola a les accions legals endegades pels 
afectats per l'Operació Estany. En efecte els 
acusats per l'esmentada ràtzia policial van pre¬ 
sentar el passat mes de juliol una querella con¬ 
tra José M aría Aznar per injúries i per haver-los 
utilitzat per "justificar" l'atac espanyol a l'Iraq. 
Aquest setembre els mateixos afectats han 
reclamat indemnitzacions per haver estat 
injustament en situació de presó provisional. 
Davant d'aquestes reclamacions sembla que 
l'estat ha sabut reaccionar amb més mentides, 
muntatges i manipulacions. 

Reobren el procés de l'Operació Estany 













L'engany del 2004 


Lb conseqüències de la guerra d'Irak 


Defensa dels espais naturals 


El Pentàgon malversa milions de dòlars per 
crear bales que matin sense contaminar el medi 


El Fòrum 2004 es destapa 

Una multinacional 
de treball temporal 
s'afegeix per 
patrocinar el Fòrum 

Barcelona.- El Fòrum 2004 i l'empresa de 
treball temporal Randstad van signar ahir 
un acord pel qual el grup empresarial for¬ 
marà part de les empreses patrocinadores 
de l'esdeveniment internacional. L'acord, 
signat per Jordi Oliveras, director general 
del Fòrum de Barcelona, i d'Edwin Schreur, 
director general del Grup Randstad a 
Espanya compromet el Grup empresarial a 
adherir-se al codi de conducta de l'agenda 
de principis i valors del Fòrum Universal. 
L'any 1996 l'empresa va ser també patroci¬ 
nadora dels Jocs Olímpics d'Atlanta i va 
contractar 16.000 persones durant els 
mesos que va durar l'esdeveniment. 

Contra-lnfos 16/ 9/ 03 


Invasió d’Iraq: 
la massacre continua 

6125 

CIVILS IRAQUIANS ASSASSINATS DES DEL 20 DE MARÇ 

142 

MIUTARS DE LA COAUCIÓ IN VASO RA M 0 RTS 
DURANT L'OPERACIÓ D'ASSALT DE L'iRAQ 

163 

SOLDATS DE LA COAUCIÓ INVASORA MORTS 
DB DEL SUPOSAT FINAL DE L'OCUPACIÓ DEL PAIS 

(8 durant l'última setmana) 


Un "ecologisme"que mata 


Estats Units.- Els poders fàctics dels EUA 
mostren descaradament dia a dia la seva 
hipocresia, als que anomenen "ciutadans 
americans” i al món sencer. La recentment 
aprovada llei que permetia al govern yanki 
amagar informació en cas de que aquesta 
posés en perill la "seguretat nacional”, ens 
mostrava la cara més autoritària del melic 
del món, vist encara per una part del món 
com el país de les llibertats. Ara, el Pentàgon 
preten vendre'ns bales que maten però són 
ecològiques, acabaran amb tu però, "Oh, my 
God!" no destroçaran el medi... 

Amb la intenció de netejar-se una cara ja 
bruta de tanta sang que els ha esquitxat, el 


Pentàgon vol invertir cinc milions de dòlars 
en desenvolupar armes sense plom des de 
Aliant Powder Company, la major compa¬ 
nyia de fabricació de municions del món. 
Algunes de les frases amb les que aquesta 
empresa s'anuncia a internet diu: "Aliant 
Powder continua una llarga i orgullosa tradi¬ 
ció de produir la millor i més popular pólvo¬ 
ra sense fum d'Amèrica”, "Amb Aliant Powder 
tu pots.N o només bala rere bala, també any 
rere any”.EI vicepresident de l'empresa, M ark 
de Young, afirmava que si no fos perque és 
contaminant, el plom seria ideal, i Bob 
DiMichele, del centre de medi ambient de 
l'exèrcit dels EUA, mirava d'estalviar-se mà 


d'obra afirmant que si no es canvien les 
municions, "al final sempre s'ha de pagar 
algú perquè netegi el plom”. 

Evidentment, aquest país es va dotar en el 
seu moment d'un poder prou astut i pervers, 
i d'una ciutadania tan ignorant que no sent el 
més mínim impuls cap a la indignació. El del 
Pentàgon i el govern dels EUA és un joc fàcil 
davant individus capaços d'adaptar-se, en 
qualsevol moment, a una nova siutació, una 
nova llei, una nova justificació de la mort. 
Indignar-nos davant aquests fets és 
desendollar-nos de la màquina per no 
acabar sent 1984. Contra-lnfos 16/ 09/ 03 


Detingut per expressar-se en contra de la guerra a l'Iraq 


València.- El dia 26 de març de 2003, al ' Mercadillo de Castilla' 
Cl Jose M aese, a València, Antonio Pérez, venedor autoritzat, exhib¬ 
ia a la seva pròpia parada uns petits cartells realitzats a mà, contra la 
guerra a l'Iraq i els governs promotors de la mateixa, entre ells els de 
Bush-Blair i Aznar en el marc de la Campanya M undial contra la nova 
agressió imperialista contravenint el dret internacional. Antonio dis¬ 
posa dels cartells des del començament de la guerra i afegeix uns 
altres sobre la mort d'Anguita Parrado i José Couso, al ser l'única 
parada de tot el mercadillo que adopta aquesta actitud. Aixeca but¬ 
llofes entre els sectors afins al Partit Popular,partidari de la guerra, 
en contra del poble iraquià. Tant és així que aquest dia forces espe¬ 
cials de la policia local reben l'ordre superior d'actuar contra 
Antonio Pérez. Es va produir així una detenció il·legal dintre de la 
seva pròpia parada. Després d'arrencar els cartells, li lleven de les 
mans el DNI, tot de manera provocativa i duent-lo posteriorment 
emmanillat de manera humillante per mig del mercadillo com si d'un 
delinqüent comú es tractés, Aquesta violenta actuació policial li 
provoca dolors a l'esquena (contusió a la columna dorsal) ingressant 


a l'Unitat d'Urgències, de l'Hospital General Universitari de València, 
on li diagnostiquen les lesions i li donen medicació i el remeten al 
metge de zona, el qual li dóna la baixa laboral. Com és ja costum en 
aquests casos, l'agredit pasa a ser l'agressor' ni més ni menys que 
amb un DNI en una mà i un telèfon mòbil en l'altra contra diversos 
agents (no va intervenir cap dona policia) els policies interposen una 
denúncia al Jutjat d'Instrucció n 2 8 de València per /'Pertorbació de 
l'ordre públic i agressió a 'una dona agent' de la policia local i 'tren¬ 
cament d'ulleres a altre policia'. El judici serà el pròxim D se setem¬ 
bre a les 9;25 del matí. Aquest nou acte d'abús de poder i provocació 
del Partit Popular, no solament contra aquest treballador sinó con¬ 
tra tots aquells milions de persones que ens vam manifestar en tot 
l'estat espanyol contra la guerra, és intolerable. Per tot això es 
sol·licita el recolçament i solidaritat amb Antonio Pérez de totes les 
persones, col·lectius i organitzacions que han estat i estan contra la 
violència i el sofriment imposat als pobles exigint el sobreseïment 
de la causa i paralitzar les represàlies a la llibertat d'expressió. 

Contra-lnfos 9/ 9/ 03 


Foment abusa de l’aigua de l’Anoia 
a les obres del TAV a l'Alt Penedès 

Alt Penedès.- Segurament per pressió popular, els alcaldes dels tres pobles han actuat con¬ 
tra el malversament d'aigua del riu Anoia i els seus torrents mitjançant extraccions il·legals 
durant tot l'estiu. L'utilitzen per mullar els camins i per la construcció. Les conseqüències 
han estat ràpides: les basses i pous de St. Sadurní s'han assecat, així com una bassa a 
St.Llorenç recuperada després de queixes, i alguns pous a Subirats. 

L'alcalde de Sant Sadurní ho ha denunciat a la Guàrdia Civil, el de Subirats ha demanat la 
intervenció de l'Agència Catalana de l'Aigua (ACA). El de St. LLorenç proposa crear una 
comissió de control de les obres dins del Consell Comarcal, per tal d'evitar l'impacte ambi¬ 
ental. La construcció del TAV es fonamenta i fomenta l'ús de la il·legalitat ambiental per 
reduir costos i augmentar beneficis. Contra-lnfos 16/ 9/ 03 




rs^L'oratge de la setmana vinent 

Aquesta setmana pujaran altre cop les temperatures. Durant el dia s’aproparan als 30 graus. 
No sembla que s’hagin de produir pluges fins a mitjans de la setmana vinent, quan una nova 
depressió provinent de l’atiàntic enviarà núvols i pluges a les zones de la costa i el pirineu. 

























































